cyanic-selkie/wikianc huggingface dataset:
אלהיכם (סוג פיוט)
התפתחות
על פי ההשערה, מקורו של הסוג במנהג שנהג בתקופה קדומה באיטליה לומר בחזרת הש"ץ של מוסף פיוטי קדושה ארץ-ישראליים מן התקופה הקלאסית (המאה השישית עד המאה השמינית), שבמקורם היו חלק מקדושתא. הקדושתאות הקלאסיות, לרבות פיוטי הקדושה, היו מיועדות לתפילת שחרית, שרק בה נאמרה קדושה בנוסח ארץ ישראל. אולם, פיוטי הקדושה לא התאימו לנהוג באירופה בשחרית, שכן בעוד בארץ ישראל כללה הקדושה גם את הפסוק, באירופה פסוק זה היה כלול רק בקדושת בתפילת מוסף ולא בשחרית. בשל כך, נהגו באיטליה להסיר את פיוטי הקדושה ממקומם המקורי בקדושתאות. תחת זאת, העבירו אותם לתפילת מוסף, בה נאמר למנהגם הפסוק "שמע ישראל" בקדושה. כשלב שני, בקשו פייטני אירופה להשלים את פיוטי הקדושה הקלאסיים שנראו להם חסרים. המבנה הקלאסי של פיוטי הקדושה כלל בדרך כלל שלשה קטעים, אחד המעביר מהפסוק "קדוש קדוש קדוש" ל"ברוך כבוד ה' ממקומו", אחד המעביר מ"ברוך כבוד ה'" ל"שמע ישראל", ואחד המעביר מ"שמע ישראל" ל"אני ה' אלהיכם". לפייטני אירופה חסר קטע רביעי, שיעביר בין "אני ה' אלהיכם" לפסוק האחרון, "ימלך ה' לעולם", ועל כן הם הוסיפו פיוט רביעי שישלים את החסר. כך נולדו פיוטי 'אלהיכם'.
בסדר חיבור ברכות, שהוא כתב יד של מחזור כמנהג איטליה הקדום, מופיעים בתפילת מוסף של פסח פיוטי קדושה של רבי אלעזר בירבי קליר, בהתאם למנהג דלעיל להעביר פיוטי קדושה משחרית למוסף. אולם, באופן חריג, פיוטי קדושה אלה אינם כוללים רק שלשה קטעים אלא גם קטע רביעי המעביר מהפסוק "אני ה' אלהיכם" לפסוק "ימלך ה' לעולם". פיוטים אלה, כמו פיוטי קדושה קלאסיים נוספים, נכתבו באופן משורשר, היינו שכל פיוט פתח במילה האחרונה של הפסוק שלפניו, וגם הקטע הרביעי פותח במילה "אלהיכם", שהיא סוף הפסוק הקודם. קטע זה גם חורז בחרוז אחיד, ועל כן דומה מאוד למבנה של פיוטי 'אלהיכם' האירופאיים. ככל הנראה, עיצובם המקורי של פיוטים מבוסס על עיצובו של הפיוט הרביעי במערכת הקלירית לפסח, וליצור בכך חלק רביעי גם עבור שאר פיוטי הקדושה. לכן, תמיד חרזו פייטני אירופה את הקטע שהוסיפו בחרוז אחיד, ותמיד פתחו במילה "אלהיכם". על שם מילת פתוחה קבועה זו מכונה הסוג כולו 'אלהיכם'.
הפיוט הקדום ביותר מסוג זה הידוע כיום הוא 'אלהיכם זרוייו יאסוף', המיוחס לפייטן האיטלקי מהמאה ה-12 זבדיה ומיועד לשבת שיש בה ברית מילה, אך הייחוס אינו ודאי. גם אם הייחוס אינו נכון, סביר שמקורו של הסוג באיטליה, משום שהמנהג לומר פיוטי קדושה קלאסיים במוסף מוכר בעיקר מאיטליה, ומשום שהפיוט הקלירי ששימש דוגמה ליצירת הסוג ידוע רק בכתב יד איטלקי. על אף שמקורו של הסוג באיטליה, מרבית הדוגמאות הידועות שלו נכתבו באשכנז, שם הוא זכה לתפוצה רבה.
במנהג המאוחר
מתוך כמה עשרות פיוטים מסוג זה שנכתבו בימי הביניים, שמונה הגיעו למחזור אשכנז הממוסד ונדפסו בנוסח אשכנז המערבי, ורובם או כולם נאמרים בבתי כנסת של נוסח זה עד היום. הפיוטים הללו הם: 'אלהיכם שופט צדק', לשבת שובה; 'אלהיכם ישיב בשלם', לשבת חול המועד סוכות; 'אלהיכם יזריח שמשו', לשבת ראש חודש; 'אלהיכם ישכיל עבדו', לשבת בראשית; 'אלהיכם יזרח משיחו', לשבת חנוכה; 'אלהיכם יוסף ידו', לשבת נחמו; 'אלהיכם שכנו שם', לשבת נישואין; ו'אלהיכם אני זוכר הברית', לשבת שיש ברית מילה בקהילה. לא בכל הקהילות שאומרות פיוטים אלו נאמרים כל שמונת הפיוטים. לדוגמה, בוורמייזא נהגו לומר רק שלושה פיוטים: של ראש חודש, של ברית מילה ושל נישואין, ולפי מנהג פיורדא אומרים את כולם, חוץ משל שבת שובה ושבת נישואין, וכן נוהגים בימינו בקהל עדת ישורון בניו יורק. כל אחד מהפיוטים האלה (חוץ מהפיוט לברית) חתום או יהודה או שמואל באקרוסטיכון, ככל הנראה שמות המחברים, אך לא ברור מי הם. דעה נפוצה היא שמדובר ברבי שמואל החסיד ובנו רבי יהודה החסיד, או שמדובר רק ברבי יהודה שחתם לפעמים את שם אביו, אך אין לכך ביסוס מספיק.
NXT TakeOver: Chicago
NXT TakeOver: Chicago היה אחד מאירועי השלם וצפה של ארגון ההיאבקות האמריקאי, ה-WWE, השייך לארגון הפיתוח שלהם, NXT. כמו כן, האירוע שודר בערוץ של ה-WWE Network. האירוע נערך ב-20 במאי 2017, באולם אולסטייט ארנה שבפרוורי שיקגו של רוזמונט, אילינוי וכלל קרבות בין המתאבקים של המותג NXT עקב העלילות, שנבעו ביניהן במהלך התקופה עד לקיום האירוע. האירוע היה האירוע ה-15 בסדרת אירועי NXT TakeOver.
עלילות
האירוע כלל חמישה קרבות שנבעו מעלילות מתוסרטות שהתקיימו במהלך התוכנית של NXT. סדרת אירועי NXT TakeOver החלה ב-29 במאי 2014, כחלק מאירועי השלם וצפה של NXT, המשמשת כליגת הפיתוח של ה-WWE, כשערכה את האירוע השני שלה שהועבר בערוץ ה-WWE Network תחת השם NXT TakeOver. בחודשים שלאחר מכן, הביטוי "TakeOver" הפך למותג המייצג את כל אירועי השלם וצפה של NXT. האירוע היה אירוע השלם וצפה השלישי של NXT בשנת 2017.
באירוע NXT TakeOver: Orlando, בובי רוד ניצח את שינסקה נקאמורה והגן בהצלחה על אליפות ה-NXT. בפרק של התוכנית NXT שנערכה ארבעה ימים לאחר האירוע, רוד יצא אל הזירה והעליב את נקאמורה. הידאו איטמי קטע את נאומו של רוד, סטר לו וביצע עליו את מהלך הסיום שלו, ה-GTS. שבוע לאחר מכן, הג'נרל מנג'ר של NXT, ויליאם ריגל, קבע קרב בין השניים על התואר לאירוע בשיקגו.
אסקה הגנה בהצלחה על תואר אליפות הנשים של NXT נגד אמבר מון באירוע NXT TakeOver: Orlando, אך במהלך קרב זה, אסקה דחפה את השופט אל החבלים, מה שגרם למון ליפול מהחבל העליון. מעשה זה ביסס את דמותה של אסקה כמעבר לדמות רעה. ב-3 במאי בפרק של התוכנית NXT, רובי ריוט וניקי קרוס היו שתיים מתוך שלוש המשתתפות שנשארו בקרב הבאטל רויאל אשר קבע את המועמדת לתואר אליפות הנשים. במהלך הקרב, אסקה תקפה את כל שלוש המתאבקות, מה שגרם לקרב להסתיים ללא הכרעה, מה שלמעשה נתן אינדיקציה לדמותה הרעה של אסקה. לאחר הקרב, ויליאם ריגל הודיע שאסקה תגן על אליפות הנשים של NXT נגד מון, ריוט וקרוס בקרב מרובע באירוע בשיקגו. לעומת זאת, מון ספגה פציעה בכתפה בזמן שאסקה השליכה אותה מן הזירה במהלך תקיפתה. לכן, מון הוסרה מהקרב, מה שנהפך לקרב משולש על התואר.
ב-6 במאי, טיילר בייט ניצח את ג'וסף קונרס ושמר בהצלחה על תואר אליפות בריטניה של ה-WWE. למחרת, נודע שבייט יגן על התואר נגד מארק אנדרוז, שהפך להיות הטוען לכתר לאחר שגבר על ג'יימס דרייק. בייט ניצח את אנדרוז ושמר בהצלחה על התואר. באותו הערב, פיט דאן ניצח את טרנט סבן והפך לטוען לכתר החדש. כתוצאה מכך, קרב בין בייט לדאן על התואר נקבע לאירוע בשיקגו.
קרבות מקדימים
האירוע נפתח עם הקרב בין אריק יאנג לבין רודריק סטרונג. בסיום, האחרון ביצע על יאנג את מהלך ה-End of Heartache, וניצח בקרב.
לאחר מכן, אסקה הגנה על אליפות הנשים של NXT נגד ניקי קרוס ורובי ריוט בקרב משולש. בסיום, אסקה ביצעה על ריוט את מהלך ה-Running knee smash, ולאחר מכן הצמידה לניצחון את שתי היריבות שלה באותו הזמן ושמרה בהצלחה על התואר.
בקרב הלפני אחרון, בובי רוד הגן על אליפות ה-NXT נגד הידאו איטמי. רוד ביצע על איטמי את מהלך הסיום שלו, הגלוריוס DDT, אך לא הצליח להצמיד את איטמי לספירת שלוש מלאה. מנגד, איטמי ביצע על רוד את מהלך ה-GTS, שבתגובה התגלגל אל מחוץ לזירה. איטמי ניסה לבצע פעם נוספת את מהלך ה-GTS, אך רוד הצליח לחמוק מכך ולבצע פעמיים את מהלך הגלוריוס DDT, מה שאיפשר לו לנצח בקרב ולהגן על התואר בהצלחה.
הקרב המרכזי
בקרב המרכזי של הערב, The Authors of Pain (אקאם ורזאר) הגנו על אליפות הזוגות של NXT נגד DIY (ג'וני גרגאנו ותומאסו צ'אמפה) בקרב סולם. גרגאנו ביצע את מהלך הספלאש ממעלה הסולם על אקאם, ששכב על סולם אשר הונח בין דופן הזירה למעקה המפריד את הקהל ממתחם הזירה, שבאותו הזמן צ'אמפה ביצע את מהלך הספלאש על רזאר, ששכב על סולם באותו האופן. לאחר הסחת דעת מצד המנג'ר, פול אלרינג, גרגאנו ביצע עליו את מהלך הסופרקיק. צ'אמפה ביצע על רזאר את מהלך הג'רמן סופלקס על גבי סולם, שהונח בפינת הזירה. גרגאנו וצ'אמפה ביצעו את המהלך המשותף שלהם, ה-Meeting in the Middle, על גבי סולם, שבו אקאם היה כלוא בתוכו. גרגאנו וצ'אמפה ניסו להוריד את חגורות האליפות מוו התלייה, אך אקאם ורזאר הצליחו לתפוס אותם ולבצע עליהם את מהלך הפאוורבומב. הצמד הצליח לבצע על גרגאנו וצ'אמפה את מהלך הסופר קוליידר, שאיפשר להם לטפס במעלה הסולם ולהוריד מוו התלייה את חגורות האליפות. ניצחון זה הבטיח ל-The Authors of Pain הגנה מוצלחת על חגורות האליפות.
לאחר הקרב, צ'אמפה תקף את גרגאנו וביצע עליו שני מהלכי Running knee smash. לאחר מכן, צ'אמפה המשיך בתקיפה וביצע עליו את מהלך ה-Air Raid Crash אל תוך שני שולחנות שהיו ליד שולחן השדרנים. לאחר מכן, צוות רפואי בדק את מצבו של גרגאנו, בעוד שהאירוע הסתיים. תקיפה זו גרמה להפיכתו של צ'אמפה לדמות רעה ושנואה על הקהל.
נקודת סנטה קרוז
נקודת סנטה קרוז או סנטה קרוז פוינט (באנגלית: Santa Cruz Point) המכונה גם סלע ספנסר או ספנסר בלאף (באנגלית: Spencer Bluff) היא לשון יבשה סלעית המהווה את הקצה המזרחי של האי גריניץ' באיי שטלנד הדרומיים, שבאנטארקטיקה.
כמו כן לשון היבשה מהווה את הצד הדרום-מערבי של פתחו של מצר אינגליש.
נקודת סנטה קרוז ממוקמת 6.35 קילומטרים דרומית-מזרחית לנקודת אש;
נקודת סנטה קרוז ממוקמת 4.9 קילומטרים צפונית - מזרחית לנקודת פורט;
נקודת סנטה קרוז ממוקמת 6.53 קילומטרים מדרום לנקודת ברון שבאי רוברטס;
נקודת סנטה קרוז ממוקמת 5 קילומטרים דרום - מערבית מנקודת אדוראדס שבאי רוברט.
מיפוי הנקודה
נקודת סנטה קרוז מופתה לראשונה על ידי סוקרים בריטיים בשנת 1968, ולאחר מכן על ידי סוקרים צ'ילאניים בשנת 1971, ועל ידי סוקרים ארגנטינאיים בשנת 1980, ועל ידי סוקרים בולגרים בשנת 2005 וכן בשנת 2009.
מקור השם
הנקודה נקראת על שם הספינה הארגנטינאית סנטה קרוז (Santa Cruz), אשר הפליגה בין איי שטלנד הדרומיים בשנת 1948.
אנדרס גוארדאדו
חוסה אנדרס גוארדאדו הרננדס (בספרדית: José Andrés Guardado Hernández; נולד ב-28 בספטמבר 1986 בגוודלחרה שבמקסיקו) הוא כדורגלן מקסיקני המשחק בעמדות הקיצוני והקשר בריאל בטיס ובנבחרת מקסיקו.
הוא מוכר בכינויו "Principito" (ספרדית: הנסיך הקטן), הוא שיחק בילדותו בקבוצת הנוער של אטלס ולאחר מכן בקבוצת הבוגרים של המועדון. לאחר מכן שיחק עם המועדון הספרדי דפורטיבו לה קורוניה מספר עונות בלה ליגה.
גוארדאדו יצג את מדינתו בחמישה מונדיאלים, שלוש פעמים בגביע הזהב של CONCACAF ובקופה אמריקה 2007.
אטלס
גוארדאדו החל לשחק באטלס מגיל 7 במחלקת הילדים והנוער של המועדון. הוא ערך את הופעת הבכורה שלו עם הקבוצה בליגת העל המקסיקנית באוגוסט 2005, בניצחון ביתי 2–3 על פצ'וקה.
בקיץ 2006, ספקולציות בתקשורת המקסיקנית דיווחו על מספר קבוצות מהסרייה א' שמעוניינות בגוארדאדו. אף ריאל מדריד מהליגה הספרדית הייתה מעוניינת אך דפורטיבו לה קורוניה היו זריזים יותר והציעו מיד סכום של 7 מיליון אירו עבור 75% מכרטיס השחקן שלו. אטלס קיבלו את ההצעה וההעברה התבצעה ב-7 ביולי 2007, המחיר הפך אותו לשחקן הכדורגל המקסיקני היקר ביותר בהיסטוריה.
דפורטיבו לה קורוניה
גוארדאדו הוצג רשמית ב-24 ביולי 2007, עם חולצה מספר 18. הוא ערך את הופעת הבכורה שלו בלה ליגה ב-26 באוגוסט בהפסד 0–3 ביתי נגד אלמריה וסיים את עונתו הראשונה בקבוצה עם 26 הופעות ו-5 שערים. מאמן דפורטיבו ציין שגוארדאדו היה לשחקן מפתח בקבוצה והעריץ את כישרונו ואת אופיו.
ולנסיה
ב-28 במאי 2012, גוארדאדו חתם על חוזה לארבע שנים במועדון ולנסיה. הוא ערך את הופעת הבכורה הרשמית שלו ב-19 באוגוסט, הוא שיחק 66 דקות בתיקו חוץ 1-1 נגד ריאל מדריד. במהלך עונתו הראשונה במועדון, הוא שיחק כמגן כנף שמאלי, בעיקר עקב פציעתו של ז'רמי מתייה.
פ.ס.וו. איינדהובן
לקראת עונת הושאל לפ.ס.וו. איינדהובן. הוא ערך את הופעתו הבכורה בקבוצה בניצחון 0–2 על ויטסה ארנהם. ב-7 במרץ 2015 כבש את שערו הראשון בקבוצה בניצחון 0–3 על גו אהד איגלס. בסיום העונה חתם באופן קבוע בקבוצה.
ריאל בטיס
ב-7 ביולי 2017 חתם לשנתיים בריאל בטיס.
נבחרת מקסיקו
משחקו הראשון של גוארדאדו בנבחרת הלאומית של מקסיקו היה במשחק ידידות נגד נבחרת הונגריה ב-14 בדצמבר 2005, 4 חודשים בלבד לאחר הופעת הבכורה שלו באטלס. לאחר מכן הוא זומן לייצג את נבחרתו במונדיאל 2006 בגרמניה, שם הופיע בשלב 16 האחרונות בהפסד 1–2 נגד נבחרת ארגנטינה. לאחר סיום החוזה של מאמן מקסיקו, ריקארדו לאבולפ, הגיע הוגו סאנצ'ס לאמן את הנבחרת והשאיר את גוארדאדו בסגל.
ב-28 בפברואר 2007, במשחק ידידות נגד נבחרת ונצואלה, הוא כבש את שערו הראשון בנבחרת. בגמר גביע הזהב של CONCACAF, גוארדאדו כבש את שער הפתיחה של המשחק נגד ארצות הברית; במהלך המחצית השנייה הוא התנגש ראש בראש עם שחקן ארצות הברית, ג'ונתן ספקטור כאשר שניהם התרוממו כדי לנגוח את הכדור. גוארדאדו התאושש והמשיך לשחק עד סוף המשחק, שנגמר בהפסד 1–2 למקסיקו. באותה שנה הוא גם השתתף במשחקי נבחרתו בטורניר קופה אמריקה 2007 וכבש שער נגד אורוגוואי במשחק על המקום השלישי.
ב-12 ביוני 2011, גוארדאדו כבש שני שערים בניצחון 1–4 על קוסטה ריקה בגביע הזהב 2011. ב-5 במרץ 2014 הוא ערך את הופעתו ה-100 בנבחרת מקסיקו במשחק ידידות נגד ניגריה.
קבוצתיים
ריאל בטיס
1939 בספורט
אליפות העולם בהחלקה על הקרח
נערכה בבודפשט, הונגריה
ברזיל
בשל גודלה של ברזיל, אליפויות נערכו על בסיס אזורי.
ספרד
בשל מלחמת האזרחים לא היה יכולת לארגן אליפות מלאה. בשטח שבשליטת הממשל הרפובליקה אורגנו תחרויות אזוריות.
אליפות דרום אמריקה
ברזיל זכתה באליפות ואורוגוואי  זכתה במקום השני.
אליפות אירופה
ליטא זוכה באליפות.
נשים
קור קינט מריה לנק
גברים
דיק יו
מקספורשטאדט
מקספורשטאדט (בגרמנית: Maxvorstadt) הוא רובע בעיר מינכן, גרמניה. הרובע הוקם בשנת 1854.
הרובע משתרע על פני 4.3 קמ"ר. נכון לשנת 2022 הכיל הרובע 51,955 תושבים.
אתרים בולטים
מוקדי עניין בולטים בתחום הרובע:
אלקטרוכרומיזם
בכימיה, אלקטרוכרומיזם היא תופעה בה חומר עובר שינוי צבע הפיך בתגובה לפרץ זרם חשמלי. תופעה זו היא סוג של כרומיזם.
דוגמה אחת לחומר אלקטרוכרומי היא פוליאנילין, אותו מייצרים על ידי חמצון כימי או אלקטרוכימי של אנילין. אם טובלים אלקטרודה בחומצה הידרוכלורית בה כמות קטנה של אנילין, ניתן להצמיח שכבה דקה של פוליאנילין על גבי האלקטרודה. בהתאם לדרגת החמצון, הפוליאנילין יכול להיות צהוב בהיר, או ירוק כהה/שחור. חומרים אלקטרוכרומיים אחרים בשימוש הם ויולוגנים ופוליאוקסוטונגסטטים. חומר נפוץ בתחום הוא תחמוצת טונגסטן (WO3), החומר העיקרי בייצור חלונות אלקטרוכרומיים ("חלונות חכמים").
מכתב שרשרת
מכתב שרשרת הוא מכתב הכולל הודעה הקוראת לנמען ליצור מספר העתקים של המכתב ולהעבירם הלאה לנמענים נוספים. שיטות נפוצות המשמשות במכתבי שרשרת כוללות מניפולציות רגשיות באמצעות סיפורים קורעי לב, תרמיות פירמידה להתעשרות מהירה וניצול של אמונות טפלות כדי לאיים על הנמען במזל רע, אלימות או אף מוות אם יעז "לשבור את השרשרת" ולא לשלוח הלאה את המכתב.
מכתבי שרשרת משמשים לעיתים גם להשגת מטרה חיובית הדורשת תפוצה נרחבת, לדוגמה: השבת אבידה, החתמה על עצומה, או גיוס תרומה. שימוש במחקר במכתבי שרשרת נעשה בחקר תופעת העולם הקטן.
בעבר נכתבו מכתבי שרשרת על נייר והוטמנו בתיבות מכתבים. כיום מועברים מרבית מכתבי השרשרת באמצעות דואר אלקטרוני. כמו כן, מכתבי שרשרת בפורמטים דיגיטליים שונים (טקסט ו/או תמונה) מופצים באמצעות אתרי רשתות חברתיות ותוכנות מסרים מיידיים.
שרטוט טכני
שרטוט טכני (ובקצרה שרטוט, גם סִרְטוּט) הוא מלאכת יצירת תרשימים דו-ממדיים מדויקים של עצמים לצרכים אדריכליים, הנדסיים או לצרכים טכניים אחרים. שרטוט יכול להיעשות בעזרת עפרונות או עטים על גבי נייר ויכול להיעשות בעזרת מחשב.
השרטוט הוא עזר תכנוני ועזר תקשורתי. חלק מפרטי השרטוט מובנים גם להדיוטות, אולם יצירת שרטוטים והבנה חד-משמעית של כל פרטיהם בזמן קריאתם מחייבת למידה של הנושא. שרטוט עשוי להכיל גם סימנים ייחודיים לתחום עבורו הוא נעשה – הוא יכול להכיל סימנים שברורים לעוסקים בהנדסת מכונות, הנדסת חשמל או אדריכלות. אולם, רוב עקרונות השרטוט משותפים לכל התחומים בהם נעשים שרטוטים.
אדם שמקצועו הוא שרטוט בלבד נקרא שרטט. מרבית האנשים העוסקים בשרטוט אינם שרטטים בלבד. מלאכת השרטוט נחשבת לידע בסיסי במקצועות טכניים רבים ובעלי מקצוע רבים אינם יכולים לעבוד בלי לשרטט או בלי לקרוא שרטוטים.
עקרונות השרטוט הטכני
השרטוט הוא רישום מדויק של היטל גרפי (על נייר או על צג) הנעשה מזווית שניתן לפיה להבין את הגוף. הכיוון הראשון הוא המישור האופקי והכיוונים נוספים הם מישורים אנכיים אליו. בהיטלים הדו-ממדיים הנוצרים מגופים אלה נראה בשרטוט קו, המבדיל בין גאומטריית הגוף לרקע שלה (קו זה נקרא "קונטור").
מכיוון שבשלב הראשון של השרטוט הרקע אינו מכיל דבר, בוחר השרטט את ההיטל ממנו יתחיל. באדריכלות מקובל לדוגמה להתחיל מההיטל של המבנה על הקרקע (תוכנית העמדה) אך אין זה הכרחי ובהנדסת מכונות מקובל דווקא להתחיל בחתך המתאר את המנגנון המכני. מרגע ששורטט ההיטל הראשון, משורטטים על בסיסו היטלים נוספים או שרטוטים מעודכנים, מפורטים או מדויקים יותר.
בבית הכולל לדוגמה חלק דמוי גליל אשר סביבו חלונות, הנראה בתוכנית כמעגל מקוטע, ניתן בשיטה זו לשרטט את חזית קטע זה אשר תציג את מראה החלונות המדויק על אף שאלו "מתעגלים" יחד עם הקיר. באופן דומה, ניתן לשרטט למעשה כל צורה מרחבית שהיא, בין אם מדובר בבית, במכונית, במנגנון מכני מורכב או כל גוף אחר.
תקינה
לעיתים יש משמעות רבה לידיעה של התקנים שבהם נעשה שימוש בשרטוט מסוים-יש שתי שיטות הטלה ("זווית ראשונה" הנהוגה ברוב העולם ו"זווית שלישית" הנהוגה בארצות הברית, קנדה, יפן ואוסטרליה) ובמקרים מסוימים ניתן יהיה לפרש את השרטוט בדרך שונה. במקרה זה מקובל לסמן קונוס קטום לצד היטל שלו כדי לסמן את השיטה הנהוגה. באופן דומה, סימול של מחבר ריתוך מסוים יכול להתפרש במספר דרכים, בהתאם לתקן שבשימוש.
בישראל נהוגים מספר תקנים ובהם תקנים כללים (כגון ת"י 130 – מידות גיליון, 162 – עקרונות הצגה כלליים, 189 – רישום מידות), תקנים לסיבולות (ת"י 865, 1010), שרטוטי מבנים (ת"י 1226) וסימולים (כמו ת"י 2553 סמלי ריתוך).
נייר
שרטוט מתבצע לרוב על גבי נייר לבן או על גבי נייר שרטוט שקוף. העבודה על גבי ניירות שקופים מאפשרת העתקה פשוטה מנייר לנייר, עבודה על גבי שכבת שרטוט שונה שניתן לראות אותה וכן שילוב של טכניקות שרטוט ורישום המשלבות שרטוט משני צידי הדף. שימוש בנייר שקוף מאפשר למשל, בתכנון אדריכלי, להניח תוכניות של מפלסים שונים אחת מעל השנייה ולזהות השפעות הדדיות בין המפלסים או מערכות העוברות ממפלס למפלס.
סוג נוסף של נייר לבן לשרטוט נקרא "נייר מילימטרי" והוא נייר עליו מודפסת מראש רשת קווים מילימטרית המסייעת בשרטוט.
כלי שרטוט
השרטוט עצמו נעשה בעזרת עיפרון, עיפרון מכני, עט או רפידוגרף. הרפידוגרף, עט שרטוט מקצועי בעל עוביי קו שונים, משמש לרוב לשרטוט הסופי, בניגוד לעפרונות הניתנים בקלות למחיקה המשמשים תוך כדי תהליך תכנון או סקיצה.
שרטטים מקצועיים מחזיקים לרוב ערכה שלמה של עטים בעלי ראשים מסוגים ובעוביים שונים בהתאם לצורכי השרטוט. כמו כן, כלי עבודה שימושי בשרטוט הוא המחק. מחקים מקצועיים למחיקת דיו קיימים גם כן אולם המחק משמש לא רק כלי לתיקון טעויות אלא לעיתים כלי שרטוט בפני עצמו – למשל ביצירת קו מקווקו.
שרטוט בעידן המחשב
השימוש במחשב ככלי עזר לשרטוט החל להתפתח בהדרגה כבר בשנות ה-60 עם תוכנות עזר שונות אשר פותחו במיוחד לפרויקטים גדולים בתחום הנדסת הרכב והתעופה. תוכנות שרטוט מסחריות צברו תאוצה והשתכללו מאוד מאז שנות ה-80 אז החל בהדרגה השרטוט הממוחשב להפוך מכלי עזר המייעל את העבודה לכלי מקצועי מחויב. השרטוט הממוחשב שירת תחילה את תחום הנדסת המכונות אשר עבור הטכנולוגיה המתפתחת נדרשה כבר רמת דיוק בשרטוט הטכני אשר רק המחשבים איפשרו (לדוגמה, מידות מדויקות לעיבוד שבבי, כגון יצירת קדח למיסב או מיקום גלי הנעה לתמסורת). בתחום האדריכלות וההנדסה האזרחית החל השימוש הנפוץ בתוכנות שרטוט מעט מאוחר יותר, שכן מדובר בתחום בעל רמות דיוק וקני מידה שונים.
תוכנות השרטוט הראשונות היו מבוססות על פקודות תכנות והשתכללו בהדרגה לכלים גרפיים מורכבים יותר. קפיצת המדרגה הראשונה הייתה מעבר למידול תלת-ממדי-יצירת מודל (מידול) בתלת מימד. בנוסף לשיפור הדיוק והיעילות, המעבר לשימוש במחשבים במידול ושרטוט אפשר לייצר בפעולה מהירה ובודדת חתכים, תוכניות ומבטים מתוך מודל תלת־ממדי של גוף, שבעבר נעשו בעבודה ממושכת באופן ידני. תוכנות שרטוט בימינו, כדוגמת אוטוקאד או SolidWorks, מאפשרות כלים אלה של בנייה תלת־ממדית וגזירת שרטוטים דו-ממדיים מתוכה. עם זאת, כמעט תמיד נדרש עיבוד נוסף של השרטוט הדו-ממדי המלווה בכיתוב, תוספות, פירוט ואפקטים גרפיים אחרים.
התקדמות משמעותית עוד יותר הייתה הוספת אסוציאטיביות (קיום יחסי גומלין בין אלמנטים במודל) – במקום מערך נקודות, המוגדרות כל אחת לחוד לפי מיקומן במרחב ומחוברות באמצעות קווים, יש גוף הבנוי מאלמנטים שונים (כגון נקודות, קווים ומשטחים) הקשורים ביניהם. על פי רוב, גישה זו מאפשרת להכניס שינויים במודל בקלות, בהנחה שהמודל נבנה כהלכה-השינוי שחל על הגוף חל על כל האלמנטים הרלוונטיים ואין צורך לערוך כל נקודה בנפרד (עם זאת, תוכנות שמרו על יכולת עריכה של נקודות בודדות). מודל תלת־ממדי אינו נחוץ בכל מקרה (למשל, בשיטות ייצור דו־ממדיות כגון חיתוך, או בעיצוב פנים) ובמקרה שכן, לעיתים העבודה עליו יכולה לדרוש עבודה ראשונית ממושכת.
התקדמות נלווית לאסוציאטיביות, שנולדה גם בעקבות התקדמות מערכות ההפעלה ויכולות פיתוח תוכנה, הייתה יצירת הרכבות של מספר גופים הקשורים אחד לשני-היכולת לשנות בקלות כל גוף בנפרד ויכולת ההרכבה להתעדכן בשינויים במודלים הנכללים בה הורידה זמן תכנון רב. עד אותו שלב היה נהוג לעשות מודל הבנוי ממספר גופים (מספר אלמנטים בקובץ אחד) ומאותו שלב החלו לעבוד עם מודל הכולל מספר מודלים, אשר לרוב כל אחד כולל גוף אחד (מספר קבצים המקושרים אחד לאחר). להתפתחות זו היו השלכות בתחום התכנון, משום שהיא אפשרה להכניס יחסי גומלין ודרגות חופש (למשל-גוף הנע בתוך קדח, על קו מוגדר או על גבי משטח), אך בהיבט השרטוט היא אפשרה לשרטט גופים מורכבים יותר של מערכות עליהן עובדים מספר מתכננים במקביל וכן לעדכן באופן אוטומטי את מספר החלקים בשרטוט (למשל, מספר הברגים) או לחלופין לייצר כתבי כמויות. יכולת זו נהיית משמעותית יותר ככל שמדובר במערכת מורכבת יותר.
התרחבות השימוש במכונות ייצור מתקדמות, התפתחות מערכות המידע ועליית הדרישות של צרכני התוכנה הובילה להתפתחות נוספת-הוספת מאפיינים או פרמטרים לכל חלק (כגון חומר גלם, משקל, מחיר, תיאור, מספר קטלוגי וכדומה). נתונים אלו ניתן היה לנהל במערכת מידע וכן לשלבם באופן אוטומטי בשרטוט. כל עדכון בנתון מסוים שמופיע במערכת המידע משפיע על השרטוט ולהפך-עליית מחירים של חומרי גלם שתוזן למערכת המידע תשפיע על חישוב המחיר הסופי של מערכת. שינוי שמות חלקים והרכבות מתוך התוכנה מתעדכן במערכת המידע וכן בשרטוט. דוגמה נוספת לנתון שמוכלל ממערכת המידע הוא סטטוס אישור של שרטוט-התוכנה יכולה לשאוב את הסטטוס ממערכת המידע והאישור יופיע על גבי השרטוט, בלי צורך של המנהל המאשר להתעסק בשרטוט ובלי להמתין לשרטט או מתכנן שיעדכנו את השרטוט.
בעבר יכולת רינדור גרפיקת תלת-ממד מציאותית הייתה בלעדית לתעשיות הקולנוע ועם התקדמות יכולות המחשוב והתוכנה נכנסה גם לעולם התיב"מ. תוכנות התיב"מ קיבלו יכולות לבנות פרספקטיבה מדויקת ואף הדמיות של גופים, מכונות, מבנים ואתרים שלמים לרבות אפקטים המדמים באופן כמעט מושלם את המציאות. על פי רוב השימוש ברינדור שמור לתצוגת המחשה (סרטונים ותמונות שיווקיות) אך לעיתים נוהגים לצרף לשרטוט תמונה ריאליסטית של המודל.
בסוף העשור הראשון של המאה ה-21, בעקבות התרחבות הייצור באמצעים ממוחשבים, נולדה גישה ולפיה מידע שמופיע בשרטוט ניתן להציג על גבי המודל ואין צורך כלל בעבודה על שרטוט, הדורשת זמן ממושך. גישה זו קיימת אך עדיין לא השיגה פופולריות משמעותית ובארגונים רבים הפקת שרטוט עדיין מהווה חלק בלתי נפרד מתהליכי התכנון והייצור. מעבר לכך, במקומות שונים יש צורך בהכנת שרטוט או סקיצה באופן מיידי ומתכננים נדרשים להיות מסוגלים לשרטט באופן ידני, למרות קיומם של אמצעים ממוחשבים.
מהפכת המידול בתחום הבניין
בראשית העשור הראשון של המאה ה-21 נוצרו תוכנות ה-BIM, תוכנות תיב"מ המותאמות לתחום ההנדסה האזרחית, כמו רוויט (Revit), ארכפלוס (+ARC) וטקלה (Tekla), שסימנו שינוי בשרטוט בתחום הבנייה ומעבר לדור המידול. התוכנות מתייחסות לכל אובייקט הנדסי בשרטוט לא רק כעצם במרחב, אלא כעצם פרמטרי בעל ממדים, ייעוד מסוים, עשוי מחומרים מסוימים, ואף בעל עלות מסוימת. יעילות זו מאפשרת למהנדסים ולשרטטים להתמקד ביצירת פתרונות הנדסיים לבעיות השונות. התוכנות מאפשרות גם יצירת גיליון חישובי כמויות לקבלן הביצוע כולל עלויות ביצוע.
ישיבת נווה הרצוג
ישיבת בני עקיבא נווה הרצוג היא ישיבה תיכונית בתחומו של המושב ניר גלים. ממוקמת בין המושבים בני דרום וניר גלים מצפון-מזרח לעיר אשדוד, בשטח המועצה אזורית חבל יבנה. הישיבה השייכת למרכז ישיבות ואולפנות בני עקיבא, הוקמה בשנת 1964 על שמו של הרב יצחק אייזיק הלוי הרצוג. עד שנת 2023 הרב מאיר אדרי עמד בראשות הישיבה, ואז החליף אותו אל"מ (במיל') הרב שרון צברי.
הישיבה משרתת את חניכי בני עקיבא ועזרא מאשדוד ומיישובי הסביבה, ולומדים בה כארבע מאות תלמידים. הישגי הלימוד במוסד מתבטאים באחוזי הצלחה גבוהים בבחינות הבגרות, והישגיה החינוכיים בהתגייסות ליחידות מובחרות בצה"ל, התנדבות בקהילה ומעורבות חברתית ועוד.
במסגרת ההווי החברתי הישיבה מוציאה לפועל ימי כיף, סיורים חוויתים, וטיולים רגליים להכרת הארץ. בנוסף הישיבה מפעילה חוגים בקפוארה, מוזיקה, ופעילות בחדר כושר. הישיבה מקדישה תשומת לב רבה למעורבות ופעילות חברתית בקרב הקהילה הדתית באשדוד, תוך דגש על קשר מתמיד עם הסניפים שבהם תלמידי הישיבה מדריכים, ועם בתי הספר הדתיים באשדוד. ובנוסף, חברותות עם תלמידי ישיבת ההסדר נוה דקלים, הובלת ריקודי יום העצמאות, לימודי ליל שבועות המוניים, עידוד הדרכה במסגרת עזרא ובני עקיבא ויציאה לאירועים של הציבור הדתי לאומי אליו היא משתייכת כגון: שבת חברון, ריקוד דגלים בירושלים ועוד.
ג'ון טאוונר
ג'ון טאוונר (באנגלית: John Tavener; 28 בינואר 1944 - 12 בנובמבר 2013) היה מלחין אנגלי.
חייו
טאוונר נולד בלונדון. עיקר יצירתו הייתה בתחום הכנסייתי. כפי שראה זאת, המוזיקה הכנסייתית בתקופת הרנסאנס סבלה מעודף תחכום והוא פעל לתיקון הבעיה בשימוש במונודיה פשוטה. בהשפעת יצירה של איגור סטרווינסקי, "שיר קודש", ששמע ב-1956, החליט לעסוק בהלחנה, וכעבור עשרים שנה אף המיר את דתו והצטרף לכנסייה הפרבוסלבית.
ביצירה קודמת שלו, קנטטה בשם "הלוייתן", משנת 1968, עשה טאוונר שימוש במוזיקה אלקטרונית ובחטיבות צלילים בנוסח מסייאן להגברת האפקט הדרמטי. יצירותיו האחרות כוללות קונצ'רטו לצ'לו פוסט-מינימליסטי בשם "צעיף המגן" (1989), המצטיין באופיו הרוחני; "תרז", אופרה נוצרית במערכה אחת (1979); שתי אופרות קאמריות, "רוח ענוגה" (1977) ו"מרים המצרית" (1992); קונצ'רטו קאמרי (1968); "הגנב שחזר למוטב", לקלרינט ותזמורת (1991); "אחמאטובה: רקוויאם" (1981); "קינת אם האלוהים" (1989); "תחייה" (1990) ויצירות כוראליות שונות; "וריאציות על שלושה עכברים עיוורים" (1973) ו"לזכר איגור סטרווינסקי" לשני חלילי אלט, עוגב ופעמונים, 1971.
מלאכי לוינגר
יצחק מלאכי לוינגר (נולד ב-18 באוגוסט 1971), הוא ראש מועצת קריית ארבע-חברון לשעבר. כיהן בתפקיד בין השנים 2008 ל-2018.
קורות חיים
נולד בחברון, בן למרים ולרב משה לוינגר. למד בישיבת ההסדר קריית שמונה ושירת בצה"ל בחטיבת הצנחנים. בסוף שנות ה-90 הצטרף לליכוד והוא חבר מרכז המפלגה. היה שליח בברית המועצות מטעם "נתיב", ניהל את מדרשת חברון ושימש כמזכיר היישובים שבות רחל והר ברכה במסגרת "אמנה". עסק בתחומים חברתיים שונים והיה שותף לפרויקטים הקשורים לנוער, חינוך ועלייה. פעל בארגון סיורים של ישראלים בחברון. בעל תואר בכלכלה ומינהל עסקים מהמרכז האוניברסיטאי באריאל.
כיהן במשך כשנה כסגן ראש מועצת קריית ארבע. בנובמבר 2008 נבחר לראשות המועצה כשהוא גובר על מאיר לפיד, בנם של מרדכי ומרים לפיד, ועל יעקב שרביט.
בבחירות לרשויות המקומיות שנערכו באוקטובר 2013 נבחר לקדנציה שנייה לראשות המועצה לאחר שגבר על ישראל ברמסון. באוקטובר 2018, הוחלף בבחירות המוניציפליות על ידי אליהו ליבמן.
חיים אישיים
נשוי לעטרת גרינגרס, ואב לשישה.
ריבוע קסם
במתמטיקה, ריבוע קסם הוא מטריצה ריבועית (מסדר ), שמכילה את כל המספרים הטבעיים מ-1 ועד n² בסדר כלשהו, כך שסכום המספרים בכל שורה, בכל עמודה ובשני האלכסונים יהיה זהה. סכום זה מכונה "קבוע הקסם", וערכו .
היסטוריה
בתחריט מלנכוליה שנעשה בשנת 1514 על ידי אלברכט דירר מופיע ריבוע קסם שכזה. דירר שיבץ את שנת היצירה בתחריט.
קבוע הקסם
בריבוע הקסם משובצים המספרים, שסכומם הוא סכום סדרה חשבונית,. מכיוון שסכום המספרים בכל אחת מ- n השורות אמור להיות קבוע, הסכום בכל שורה שווה ל- ; כך גם לעמודות.
ריבוע קסם מסדר 4 - ריבוע הקסם של דירר
דוגמה נוספת היא ריבוע הקסם מסדר 4 שיצר דירר בתחריטו מלנכוליה, המכיל תכונות מעניינות נוספות:
בניית ריבוע קסם מסדר אי־זוגי
קיימת דרך פשוטה לבניית ריבוע קסם מסדר \ n כאשר \ n הוא מספר טבעי אי-זוגי. יש לכתוב בריבוע את כל המספרים מ־\ 1 ועד \ n^2 לפי הסדר על־פי הכללים הבאים:
גואנצ'ים
הגואנצ'ים (Guanches) היו התושבים המקוריים של האיים הקנריים.
מראם החיצוני תואר על ידי הכובשים הספרדיים "בהירים (או נאים), גבוהים וחזקים" ואופיים תואר על ידם כ"דוברי אמת, הגונים ואמיצים".
הגואנצ'ים ששרדו את הכיבוש הוטבלו לנצרות ונטמעו בתוך הספרדים שהיגרו לאיים.
הרעיון של "שבט לבן" שחי באפריקה באותו אזור שבו הייתה אמורה להתקיים אטלנטיס האבודה הצית את הדמיון במערב.
נהוג היה לחשוב שהגואנצ'ים נכחדו ויחד אתם נכחדו גם שפתם ותרבותם והם תוארו כ"שבט אבוד". מחקרים מהזמן האחרון מראים שרבים מתושבי האיים נושאים מורשת גנטית גואנצ'ית ותרבותם שרדה בחלקה תחת המעטה הנוצרי. בשנים האחרונות צאצאי הגואנצ'ים החלו לחפש את עברם ולנסות לשחזרו.
מקור השם
מקור השם גואנצ'ים הוא בשפה הגואנצ'ית ופירושו גואנ = איש, צ'ינט = השם הגואנצ'י לאי טנריף.
כלומר פירוש השם הוא איש טנריף ומאוחר יותר הורחב השם בידי הכובשים הספרדיים לכלל האוכלוסייה באיים.
רקע היסטורי
הגואנצ'ים היו העמים הילידים של האיים הקנריים ועל פי סמנים גנטיים ושפתיים הם הגיעו מצפון אפריקה והיו שייכים לעמים הברבריים.
ממחקרים ארכאולוגיים עולה כי ראשית היישוב האנושי באיים היה בתחילת האלף הראשון לפני הספירה, החוקרים משייכים את ראשית היישוב ליורדי הים הפיניקים שהיו צריכים נקודת תספוקת מוגנת במסעותיהם לאורך החוף המערבי של אפריקה, את הפיניקים ירשו הפונים (קרתגו) שהמשיכו במסחר לאורך חופי האוקיינוס האטלנטי.
הידע בדבר איים פוריים הגיע מהפיניקים או מהפונים ליוונים וסטראבון בספרו "גאוגרפיה" מזכיר אותם כ"איים המבורכים".
קרתגו חרבה על ידי הרומאים בשנת 146 לפנה"ס, הסופר וקצין הצבא הרומאי פליניוס הזקן דיווח בדו"חות ששלח למלך יובה השני כי משלחת ממאוריטניה שנשלחה אל האיים בסביבות 50 שנה לפנה"ס מצאה שרידים של מבנים גדולים, אך לא אזכר קיומה של אוכלוסייה ונראה שהישוב באי ניטש.
מפעלותיו של המלך יובה השני חידשו או עררו את נוכחות האדם באי שהפעם המטרה הייתה לספק את צורכי מלחי האימפריה הרומית, שלב זה הסתיים במאה הרביעית לספירה בעקבות המשבר שפקד את האימפריה.
לאחר שלב ביניים קצר (כ-100 שנה) החל במאה החמישית לספירה השלב שבו התפתחה התרבות הגואנצ'ית הייחודית לאיים הקנריים.
הגאוגרף אל אדריסי (סביבות 1100) מציין ככל הנראה את האי במפתו ששימשה כבסיס לידע הגאוגרפי עוד מאות שנים לאחר מכן. אל אדריסי כתב שבמהלך מסע באוקיינוס האטלנטי הגיעו חברי משלחת לאי שתושביו עסקו בחקלאות וגידלו כבשים ועיזים. מראם של התושבים מתואר כ"בעלי עור אדום, בלי הרבה שיער לגופם, שערם חלק ובעלי קומה גבוה. הנשים היו בעלות יופי נדיר" ובראשם עמד מלך.
בין התושבים היה גם תושב אחד דובר ערבית ולאחר שסייע להם להיחלץ מהאי הגיעו תוך זמן קצר למרוקו.
אם אכן אל אדריסי התכוון לאיים הקנריים (ושאר האיים מול חופי מערב אפריקה לא היו מאוכלסים באותה תקופה) נראה שמציאותו של דובר ערבית מצביעה על קשר מתמשך של האיים עם צפון אפריקה.
הגואנצ'ים חיו ככל הנראה בבידוד יחסי החל מהמאה החמישית ועד עד לכיבוש הקסטיליאני, בסביבות המאה ה-14.
עם זאת, נראה כי גנואזים, פורטוגלים וקסטילנים ביקרו שם מהמחצית השנייה של המאה ה-8. הבידוד היחסי הסתיים בסביבות שנת 1300 כאשר לנצ'לוטו מלוצ'לו הגיע לאי ושהה שם כשני עשורים והקים מבצר, לאחר מכן נבנה באי מיסיון ששרד כ-50 שנה, באותה תקופה החלה חטיפה של גואנצ'ים לעבדות על ידי משלחות אירופאיות.
100 שנה לאחר ניסיון ההתיישבות של מלוצ'לו הגיע לאי ז'אן דה בתנקורט, הרפתקן צרפתי ממוצא נורמני שהנהיג לאיים משלחת כיבוש תחת חסות כתר קסטיליה, בתנקורט כבש חלק מהאיים והכריז על עצמו כמלך אף על פי שהכיר במרות העליונה של מלך קסטיליה, עקב המנהג לקרוא לעבדים הגואנצ'ים שהוטבלו לנצרות על שם אדונם השם "בתנקורט" עדיין נפוץ באיים.
בשנת 1478 התחילה ממלכת קסטיליה בכיבוש כל הארכיפלג, כיבוש שהסתיים בשנת 1496 ולווה בהשמדת הגואנצ'ים ותרבותם הייחודית.
הכיבוש של האיים הקנריים שימש כפתיח והקדמה למסע התגליות של הספרדים באוקיינוס האטלנטי וההודי, צורת הכיבוש תוך ניצול מחלוקות פנימיות, שיעבוד והכחדת חלק ניכר מהתושבים, המרת השורדים לנצרות, הניסיון (שהצליח במידה רבה) למחיקת התרבות המקורית, נטיעת מטעים שבהם עבדו השורדים מצד אחד והתנגדותם של הגואנצ'ים לכיבוש ויצירה של דת ותרבות עממית המשמרת את המנהגים המקוריים במעטה ספרדי קדמו ומזכירים במידה רבה את הכיבוש הספרדי באמריקה יש הטוענים שהשיטות שבהם השתמשו הספרדים בכיבוש אמריקה עוצבו ופותחו בכיבושם את האיים הקנריים.
מסדר הודו הבריטית
מסדר הודו הבריטית (באנגלית: Order of British India, מוכר גם בר"ת: OBI) הוא מסדר הצטיינות ועיטור צבאי אשר היה ניתן למשרתים בצבא הודו הבריטית. העיטור ניתן עבור שירות ארוך, נאמן ומכובד של משרתים מתת-היבשת ההודית בשירות האימפריה הבריטית. העיטור היה פעיל משנת 1837 עד שנת 1947, אז קיבלה הודו את עצמאותה מידי הבריטים.
גואנצ'ים
רקע היסטורי
רבים מהגואנצ'ים נהרגו בהתנגדות לכיבושים, אחרים נמכרו לעבדות באירופה או מתו ממחלות שהביאו אתם הפולשים שהאוכלוסייה המבודדת לא הייתה חסינה אליהם ולכן זמן רב נחשבו כ "שבט אבוד" ומעט המידע שהיה עליהם בא ממחקרים שערכו כמרים ואנשי ממשל ספרדיים.
מסדר הודו הבריטית
ההיסטוריה של המסדר
מסדר הודו הבריטית התחיל בתור עיטור אשר הוענק על ידי חברת הודו המזרחית הבריטית. בתקופה הראשונה של השלטון הבריטי בהודו, הייתה הפרדה ברורה בין יחידות בריטיות לבין יחידות הודיות אשר שירתו את האימפריה הבריטית כחלק מצבא הודו הבריטית. החיילים הבריטים נכללו בשיטת העיטורים והתארים הבריטית, אך לפחות במהלך המאה ה-18 וה-19, לחיילים ההודים בשירות האימפריה הוענקו עיטורים ותארים שונים (בעלי חשיבות מופחתת מעט).
גואנצ'ים
דת
הגואנצ'ים האמינו באל עליון בורא העולם אשר שכן בגבהים (שמים או פסגות הרים), השמש והירח היו גם הם אלוהיות וכן אלוהות זדונית אשר התחרתה באשמן.
מסדר הודו הבריטית
ההיסטוריה של המסדר
מסדרי האבירות הבריטיים שהוענקו לחיילים וקצינים בריטים לא הוענקו, אם כן, לחיילים ההודים, גם כאשר אלו הפגינו גבורה ונאמנות שוות ערך לבריטים. לכן, עיטור מסדר הודו הבריטית היה חלק מהעיטורים שהגיעו לחיילים ההודים בשירות האימפריה.
גואנצ'ים
דת
הדת וכן שמות האלים השתנו במידה רבה בין אי לאי.
פ.צ. קופנהגן
'''פ.צ. קופנהגן (בדנית: Football Club København או F.C. København, או פשוט FCK''') הוא מועדון כדורגל דני מעיר הבירה, קופנהגן. המועדון הוקם ב-1992 כתוצאה מאיחוד של 2 מועדונים גדולים בקופנהגן. הקבוצה נחשבת למועדון הכדורגל הבולט ביותר בליגת העל הדנית ולזכות המועדון ישנם 14 תוארי אליפות ושמונה גביעים, והוא השתתף בליגת האלופות פעמיים בתולדותיו, ונחשב לאחד המועדונים הדניים המצליחים ביותר באירופה.
גואנצ'ים
דת
בין אלי הגואנצ'ים היו:
מסדר הודו הבריטית
ההיסטוריה של המסדר
בשנת 1947 כאמור, בוטל העיטור והמסדר כאשר הודו ופקיסטן קיבלו את עצמאותם ושלטון הראג' הבריטי הסתיים.
גואנצ'ים
דת
מקום חשוב בתרבות הגואנצית היה לחניטה, מספר מומיה גואנצ'יות שרדו והם משמשות כמקור רב ערך להכרת התרבות הגואנצ'ית שהייתה תרבות אורלית (חברה שמסורותיה עוברות בעל פה).
פ.צ. קופנהגן
היסטוריה
המועדון הוקם ב-1 ביולי 1992 כמיזוג בין קבוצת קופנהגן בולקלוב, שזכתה ב-15 אליפויות, לבין יריבתה העירונית, בולקלובן 1903, שזכתה בשבע אליפויות.
גואנצ'ים
דת
על פי עדויות ספרדיות, הייתה נוכחות לקורבנות אדם. ילדים הוקרבו ונזרקו לים במהלך הקיץ.
המוזיאון המוטורי של ריגה
המוזיאון המוטורי של ריגה (בלטבית: Rīgas motormuzejs) הוא המוזיאון הגדול ביותר למכוניות עתיקות במדינות הבלטיות. המוזיאון נמצא בריגה, בירת לטביה ומופעל על ידי יחידה ממשלתית השייכת למשרד התחבורה הלטבי. המוזיאון נוסד בשנת 1989 ביוזמת מועדון המכוניות העתיקות של לטביה (AAK) ובתכנונו של ויקטור ואלגום. בשנת 1992 הפך המוזיאון למוזיאון ממשלתי. באותה שנה הצטרף המוזיאון לאיגוד הבינלאומי למוזיאוני רכב ותקשורת. בשנת 2013 נסגר המוזיאון לשיפוצים וכל המכוניות הועברו לתצוגה זמנית בעיר רמבה. ביולי 2016 נפתח המוזיאון מחדש.
גואנצ'ים
דת
ב-2001 הוקמה כנסיית העם הגואנצ'י, שמטרתה לשחזר את הדת הגואנצ'ית.
פ.צ. קופנהגן
היסטוריה
כבר בעונתה הראשונה זכתה הקבוצה המאוחדת באליפות דנמרק ובגביע האינטרטוטו האירופי. מגביע אופ"א הודחה לאחר הפסד לקבוצת אוסר הצרפתית. בעונה העוקבת הובילה בנקודה ערב המחזור האחרון, אך הפסד 2–3 לאודנסה בולדקלאב העניק את האליפות לסילקבורג.
בשנת 2002 הייתה הקבוצה קרובה לזכות בפעם השנייה ברציפות בתואר לאחר שהצליחה למחוק פער של עשר נקודות מיריבתה המרה ברונדבי, אך בסופו של דבר הפסידה את התואר בשל הפרש שערים נחות. קופנהגן זכתה באליפויות של השנים 2003, 2004 ו-2006 לאחר תחרויות עיקשות עם ברנדבי, וגם זכתה בגביע המקומי בשנת 2004 וברויאל ליג (גביע סקנדינביה) ב-2005 וב-2006.
גואנצ'ים
מגורים
הגואנצ'ים חיו לרוב במערות טבעיות או חצובות בסלע, במקומות שהדבר לא היה אפשרי בנו הגואנצ'ים בתים קטנים עגולים.
פ.צ. קופנהגן
היסטוריה
בדצמבר 2005 הוחלף המאמן המצליח של הקבוצה, הנס בקה, בסטולה סולבקן, שחקן העבר הנורווגי של הקבוצה. לקראת עונת חתם במועדון כוכב נבחרת דנמרק, ייספר גרונקיאר, והקבוצה העפילה לראשונה בתולדותיה לליגת האלופות, לאחר ניצחון 2–3 בסיכום שני משחקיה נגד אייאקס אמסטרדם במוקדמות הטורניר. הקבוצה הוגרלה ל"בית המוות" עם סלטיק הסקוטית, בנפיקה ליסבון הפורטוגזית ומנצ'סטר יונייטד האנגלית. הקבוצה סיימה אמנם במקום האחרון, אך השיגה ניצחונות מכובדים על מנצ'סטר ועל סלטיק. בסוף העונה זכתה קופנהגן באליפות שנייה ברציפות והוגרלה לשחק במוקדמות ליגת האלופות נגד אלופת ישראל, בית"ר ירושלים. לאחר התמודדות בת שני משחקים העפילה קופנהגן לשלב הבא בו התמודדה מול בנפיקה ליסבון על כרטיס לליגת האלופות, אולם קופנהגן הפסידה. משם עברה קופנהגן לגביע אופ"א שם הגיעה עד לשלב הבתים.
גואנצ'ים
לבוש
מלבושי הגואנצ'ים היו עשויים לרוב מעורות עזים אך גם מסיבים מצמחים וצורת הלבוש השתנתה מאי לאי. הגברים היו לבושים לרוב במעין חצאית קצרה העשויה עורות עזים אשר לה פס תחתון בצבע שונה ולעיתים גם בבגד עליון המכסה את הכתפיים והחזה וכובע או צעיף סביב הראש, הנשים היו לבושות בצורה דומה או בשמלה ארוכה יותר.
פ.צ. קופנהגן
היסטוריה
בעונת 2010/2011 הצליחה הקבוצה להעפיל בפעם השנייה בתולדותיה לליגת האלופות לאחר שהדיחה את רוזנבורג בשלב הפלייאוף. קופנהגן הוגרלה בבית עם ברצלונה, פנאתינאיקוס ורובין קאזאן והעפילה ממנו לשמינית הגמר אחרי ניצחון על רובין קאזאן, שני ניצחונות על פנאתינייקוס ותיקו מול ברצלונה. בשמינית הגמר הקבוצה הוגרלה נגד צלסי המפגש הראשון התקיים בפארקן בקופנהגן צלסי ניצחה 2–0 מצמד של אנלקה. משחק הגומלין הסתיים בתיקו ללא שערים ובכך סיימה קופנהגן את דרכה בליגת האלופות. באותה עונה זכתה הקבוצה באליפות התשיעית שלה שבעה מחזורים לפני סיום העונה.
גואנצ'ים
מורשת גנטית
מחקרים גנטיים מצביעים על מורשת גנטית גואנצ'ית ברורה באוכלוסייה הנוכחית באיים הקנריים ונראה שבעקבות הכיבוש הספרדי נהרגו מרבית הגברים ומאלו ששרדו חלקם הגרו מרצונם או בכפייה אך הכובשים כבשו חלק מהנשים.
במיוחד ברורה המורשת הגואנצ'ית באי המבודד לה גמורה שנכבש מאוחר יותר בידי הספרדים והמבנה הצר של עמקיו הקשים לגישה אפשר המשך קיום האוכלוסייה המקורית.
פ.צ. קופנהגן
היסטוריה
בעונת 2011/2012 הקבוצה השתתפה בשלב בפלייאוף של ליגת האלופות אולם נשרה ממנו במפתיע נגד אלופת צכיה ויקטוריה פלזן ובכך הוגרלה אוטומטית בשלב הבתים של הליגה האירופית, הקבוצה והוגרלה בבית עם סטנדרד ליאז', הנובר 96 ווורסקלה פולטבה. הקבוצה סיימה במקום השלישי בבית והודחה מהטורניר.
גואנצ'ים
מורשת שפתית
מעט מאוד מילים, שמות מקומות ושמות משפחה שעדיין נישאים על ידי כמה משפחות מהשפה הגואנצ'ית שרדו.
פ.צ. קופנהגן
היסטוריה
בעונת 2012/2013 הקבוצה השתתפה בשלב בפלייאוף של ליגת האלופות אולם הודחה על ידי ליל ובכך העפילה אוטומטית בשלב הבתים של הליגה האירופית, הקבוצה הוגרלה בבית עם סטיאווה בוקרשט, שטוטגרט ומולדה. הקבוצה סיימה במקום השלישי בבית והודחה מהטורניר.
גואנצ'ים
מורשת שפתית
אלו ששרדו מצביעים על קשר לשפות הברבריות.
פ.צ. קופנהגן
סגל הקבוצה
(בהאשלה מגנואה) (בהשאלה מטולוז) (בהשאלה מאייאקס)
גואנצ'ים
מורשת שפתית
אחת התופעות שאפיינה את האיים היה קיומה של שפת שריקות הנקראת Silbo אשר אפשרה העברת מידע על פני מרחקים גדולים ולקהל גדול של מאזינים. השפה שבמקורה הייתה גואנצ'ית והוסבה לספרדית ממשיכה להתקיים באי לה גומרה נחשבת לנכס תרבותי ולחלק מהמורשת התרבותית של האיים, השלטונות המקומיים מעודדים את שימור השפה והנחלתה לדור הבא.
פ.צ. קופנהגן
תארים
ליגת העל הדנית:
גואנצ'ים
מורשת דתית
אם האלים בדת הגואנצ'ית הייתה האלה קשיקראקי שיש המזהים אותה עם האלה הפיניקית-ברברית תנת, שהיא ככל הנראה גלגולה של עשתרת.
פ.צ. קופנהגן
תארים
הגביע הדני:
גביע הליגה הדני הסופר קאפ הדני רויאל ליג (אליפות הכדורגל הסקנדינבית האזורית)
גואנצ'ים
מורשת דתית
האמונה בקדושה, אשה שחומת עור (מדונה שחורה ) המחזיקה בידה ילד הופצה, כנראה על ידי מתיישבים מהאיים הקנריים, בחלקים אחרים של האימפריה הספרדית ובכללם קובה, הפיליפינים, דרום אמריקה וטקסס. בחלק ממקומות שאליה הגיעה האמונה באלה-קדושה עשתרת-תנת-קשקריקי-הבתולה מקאנדלריה' המגולמת בדמות אשה שחורה, זוהתה הקדושה עם דמויות של אלות מקומיות, במיוחד בולטת התופעה בקרב עבדים לשעבר באמריקה ובקריביים הנושאים את התרבות הדתית של עם היורבה מאפריקה שם מזוהה הקדושה עם האלות האפריקאיות-אמריקאיות אויה ואושון.
מהצד השני, מהגרים הודיים שהגיעו לאיים הקנריים זיהו את הקדושה עם האלות קאלי ודורגה וסוגדות להם בבזיליקה הנוצרית שנבנתה לכבודה.
בשנת 2001 נוסדה כנסיית העם הגואנצ'ית ששמה לה למטרה לחדש את הפולחן המקורי של טנית-קשקריקי.
נגסאקי
היסטוריה
העיר נגסאקי הוקמה בידי סוחרים וספנים פורטוגזים בשנת 1570, בסביבותיו של נמל שנקנה מהיפנים. מעיר זו הפעילו הפורטוגזים, ההולנדים ושאר האירופים את השפעתם על יפן בין המאות ה-16 וה-19. אי לכך הייתה נגסאקי למרכז מסחרי אשר נחשב שנים רבות חלון של יפן לעולם. בסוף המאה ה-16 הייתה נגסאקי מרכז של המיסיון הנוצרי ביפן. אחרי שהנצרות דוכאה במאה ה-17, נותרה נגסאקי החלון היחיד של יפן לעולם.
הטלת פצצת האטום על העיר
נגסאקי היא אחת משתי הערים היפניות שעליהן הטילה ארצות הברית פצצת ביקוע גרעיני ("פצצת אטום") בסוף מלחמת העולם השנייה. הפצצה על הירושימה – "ילד קטן" – הוטלה ב-6 באוגוסט 1945, שלושה ימים לאחר מכן, ב-9 באוגוסט, הונחתה על עיר הנמל הנוצרית נגסאקי, בה רוכזו מפעלי התעשייה הצבאית של יפן, הפצצה השנייה, פצצת פלוטוניום – "איש שמן".
המטרה הראשית של המפציץ הייתה העיר קוֹקוּרה, אולם כשהגיע הטייס מייג'ור צ'ארלס סוויני אל תחומה גילה שהיא מכוסה בשכבת עננים. האזורים התעשייתיים ליד נגסאקי היו מטרתו המשנית. הנזק לנגסאקי היה פחות מזה שנגרם להירושימה, בגלל פני שטחה ההרריים, על אף שהפצצה שהוטלה עליה הייתה בעלת עוצמה גדולה יותר. היא התפוצצה בדיוק מעל פרבר אורקאמי, המקום שבו הייתה קתדרלת אורקאמי, בשעתה הקתדרלה הגדולה ביותר במזרח אסיה.
74,800 איש נהרגו באותו יום. גל ההדף של הפצצה הצביע על עוצמת נפץ של 21 אלף טון TNT, וטמפרטורה של 3,900 מעלות צלזיוס. הנזק האיום שהטילה הפצצה נמשך שנים רבות לאחר הפגיעה, ורבים מתושבי נגסאקי ממשיכים עד היום לסבול ממחלות גנטיות למיניהן בגלל הקרינה הרדיואקטיבית שנוצרה באירוע.
פארק השלום בנגסאקי הוקם לזכר קורבנות המלחמה ב-1955.
יהודים
בשלהי המאה ה-19 התפתחה בנגסאקי קהילה יהודית קטנה, שהורכבה ברובה מיהודים יוצאי האימפריה הרוסית. הקהילה מנתה כ-100 משפחות, החזיקה בית כנסת והייתה במשך תקופה מסוימת מהקהילות המרכזיות שביהדות יפן הקטנה. בני הקהילה עברו לעיר קובה לאחר רעידת אדמה שפקדה את העיר ב-1923.
בתרבות
עלילת האופרה מאדאם באטרפליי מתרחשת בנגסאקי.
פביאן ג'ונסון
פביאן מרקו ג'ונסון (באנגלית: Fabian Marco Johnson; נולד ב-11 בדצמבר 1987) הוא כדורגלן אמריקאי, המשחק בעמדת המגן הימני בנבחרת ארצות הברית.
קריירת מועדונים
ג'ונסון נולד במינכן שבגרמניה, לאב אמריקאי שעבד כשחקן כדורסל בגרמניה, ולאם אמריקאית-גרמנית. הוא החל את הקריירה בשנת 2001, עם קבוצת Sportfreunde München. בקיץ 2006 הועבר ג'ונסון לקבוצת מינכן 1860, וכבר ביולי 2006 הוא החל לשחק בקבוצה כשחקן הרכב. הוא הופיע בכמעט 90 הופעות טרם שהועבר לוולפסבורג ב-14 ביולי 2009. הוא הבקיע את שערו הראשון בקבוצה במשחקה נגד פרייבורג, שהסתיים בתוצאה 2-2. ב-2011 הועבר לשחק בשורות הופנהיים. את שערו הראשון בקבוצה הבקיע ב-26 בספטמבר 2012, בניצחון 3-0 על שטוטגרט, ניצחונה הראשון של הקבוצה לעונה זו. ב-24 בפברואר 2014, אושר כי ג'ונסון יצטרף לבורוסיה מנשנגלדבך בהעברה חופשית בסיום עונת 2013/2014. בקיץ, שוחרר מהמועדון.
קריירה בינלאומית
ג'ונסון שיחק בין השנים 2003-2009 בנבחרות הצעירות של גרמניה, ואף השתתף באליפות אירופה בכדורגל עד גיל 21 - 2009. ב-25 באוגוסט 2011, ג'ונסון זומן לנבחרת ארצות הברית, על ידי מאמנה יורגן קלינסמן, לקראת משחקיה נגד ו. עם זאת, הוא לא השתתף עקב כך שטרם קיבל אישור מפיפ"א להעברת נבחרתו הלאומית מגרמניה לארצות הברית. לכן, הופעותיו הראשונות במסגרת הבינלאומית היו ב-11 וב-15 בנובמבר 2011 בהתאמה - בהפסד 1-0 נגד, ובניצחון 3-2 נגד . כמו כן השתתף ג'ונסון במסגרת מוקדמות מונדיאל 2014, במשחק נגד . ג'ונסון השאיר חותם ב-25 ביוני 2012, כאשר בהפסד 4-1 נגד ברזיל בישל את שערה היחיד של נבחרתו. את שערו הראשון בנבחרת הלאומית הבקיע ב-1 ביוני 2014, במשחק נגד.
משוואה פונקציונלית
במתמטיקה, משוואה פונקציונלית היא משוואה שהנעלם שלה הוא פונקציה (בדרך כלל פונקציה ממשית). למשוואות המאפשרות הצבה של שני פרמטרים או יותר, כמו משוואת קושי, יש בדרך כלל פתרונות רציפים מעטים.
ו-).
פתרון משוואה פונקציונלית
יש שלל טכניקות לפתרון משוואה פונקציונלית (או מערכת משוואות פונקציונלית), אבל אין בתחום הזה תאוריה שלמה. אפשר להציב ערכים שונים לפונקציה ולהפוך אותה למערכת משוואות בעלי נעלם יחיד שהוא הפונקציה. דוגמה לכך היא פתרון המשוואה: על ידי הצבה של ערכים שונים ל-y ביחס ל-x, כגון x=y ו- x=-y, אפשר לגלות כי הפתרון היחיד של הפונקציה הוא f(x)=0.
תקנון הכנסת
תקנון הכנסת הוא מסמך המנסח את סדרי העבודה של הכנסת. תקנון הכנסת הוא קובץ תקנות, כללים והוראות שגיבשה הכנסת במהלך השנים, המסדיר את נוהלי עבודתה. ועדת הכנסת היא הוועדה המוסמכת לגבש תקנון לכנסת ולהכניס בו שינויים באישור מליאת הכנסת. ב-30 במאי 2012, לאחר עבודה שנמשכה שלוש שנים בוועדת הכנסת, אישרה מליאת הכנסת תקנון חדש.
בתקנון החדש נעשו שינויים מהותיים המתאימים את עבודת הכנסת לעידן הנוכחי, והוא ערוך באופן התואם את מהלך העבודה במליאת הכנסת ובוועדות. עוגנו בו נהגים רבים שהתבססו בעבודת הכנסת ולא הופיעו בתקנון הקודם, וכן חוות דעת והנחיות של היועץ המשפטי לכנסת שניתנו בעשרות השנים האחרונות. התקנון עוסק בפרטי הפרטים של נוהלי עבודת הכנסת ומקבץ את כולם במסמך מנחה אחד.
עיגון התקנון בחוק
רוב תקנון הכנסת איננו מעוגן בחוק. סעיף 19 לחוק יסוד: הכנסת, קובע:
לפיכך, תקנון הכנסת, הגם שאיננו מעוגן בחוק, מחייב את חברי הכנסת ואת מוסדותיה השונים בעבודתם. העובדה שבספר החוקים הישראלי לא קיים חוק הקובע את סדרי העבודה של הכנסת, מתפרשת על ידי רבים כפגם. זאת משום שמבחינה תהליכית, ייתכן והתוקף של החוקים שמחוקקת הכנסת מכוח התקנון, הוא מוגבל.
חלק א' של התקנון, מעוגן בחוק יסוד: הכנסת. מנסח אך ורק את התהליכים הקשורים בהיבחרם של חברי הכנסת ושל בעלי תפקידים נבחרים שונים בכנסת. חלקו השני של התקנון, העוסק בעבודת הכנסת, איננו מעוגן בשום חוק. פעמים מספר הועלתה על שולחן הכנסת הצעת חוק יסוד: החקיקה, אשר אמורה הייתה לעגן את תהליכי העבודה של הכנסת, אולם זו מעולם לא צלחה.
ועדת התקנון
ב-14 ביולי 1949 אישרה מליאת הכנסת תקנון מעבר שהיה מבוסס על תקנון מועצת המדינה הזמנית.
אינוגואיטים
האינוגואיטים או אינוחואיטים (באינוכטון: Inughuit או Inuhuit) הם עם אינואיטי החי בצפון גרינלנד (קאנאק והכפרים הסמוכים לה). בעבר היו ידועים בשם "אסקימוסים קוטביים", הם הקבוצה הצפונית ביותר של אינואיטים, והעם הצפוני ביותר בעולם. האינוגואיטים מהווים כ 1% מאוכלוסיית גרינלנד.
האינוגואיטים היו האינואיטים האחרונים שעברו מקנדה לגרינלנד, וייתכן שהם הגיעו במאה השמונה עשרה.
שפה
האינוגואיטים מדברים באינוכטון, דיאלקט של אינוקטיטוט ובכלשיסוט, הניב הרשמי של השפה הגרינלנדית.
אוכלוסייה
לפני 1880, אוכלוסייתם הוערכה בכ-100 עד 200 איש. מ-1880 עד 1930 אוכלוסייתם הוערכה בכ-250 איש. בשנת 1980, אוכלוסייתם הוערכה בכ-700, איש והיא עלתה ל-800 איש בשנת 2010.
היסטוריה מוקדמת
מאמינים שהאינוגואיטים הם צאצאים של אנשי הת'ולה שהתפשטו ברחבי האזור הארקטי של צפון אמריקה בסביבות המאה האחת עשרה. הם השתמשו וסחרו בברזל ממטאוריטים כמו המטאוריט של קייפ יורק. ההתיישבות המוקדמת ביותר של אנשי ת'ולה שהתגלתה נמצאה באומנאק של ימינו. היו גם מגעים נרחבים עם עמים אינואיטים אחרים מאזורים שונים. בסביבות המאה ה-17, שינויי האקלים קיררו את האזורים הצפון-מערביים של גרינלנד וניתקו את האינוגואיטים מאינואיטים מאזורים אחרים.
בתקופה זו האינוגואיטים פיתחו את השפה, התרבות והאופנה הייחודיים להם - כולם שונים באופן משמעותי מעמים אינואיטים אחרים. בסביבות תקופה זו, האינוגואיטים איבדו גם את היכולת והכישורים לבנות קאיאקים או אומיאקים, מה שהגביל עוד יותר את הנסיעות והמגעים עם קהילות אחרות.
היסטוריה מודרנית
האירופים יצרו קשר לראשונה עם האינוגואיטים בשנת 1818, כשג'ון רוס הוביל משלחת לשטחם. רוס כינה אותם "Arctic Highlanders". מאמינים שהם חיו בעבר בבידוד מוחלט, עד כדי חוסר מודעות לבני אדם אחרים, והם מצוטטים כאחת החברות הלא חקלאיות היחידות שחיו ללא סכסוכים מזוינים או לוחמה, מצב שנמשך גם לאחר מגע. אריק הולטבד, דני, היה האתנולוג הראשון שהוכשר באוניברסיטה שחקר את האינוגואיטים.
במהלך אמצע המאה ה-19, האינואיטים מבאפין ביקרו וגרו עם האינוגואיטים. האינואיטים מבאפין הציגו מחדש לאינוגואיטים כמה טכנולוגיות שאבדו להם כמו סירות, לייסטרים וחצים וקשתות. האינוגואיטים מצידם לימדו את האינואיטים מבאפין צורה מתקדמת יותר של טכנולוגיית מזחלות. מגלי ארצות אמריקאים ואירופים במאה ה-19 ובתחילת המאה ה-20 ניהלו קשרים נרחבים עם האינוגואיטים. לחוקרים רוברט פירי ופרדריק קוק היו אינוגואיטים בצוותיהם ששימשו כמדריכים. עם זאת, מגע מתמשך יותר עם זרים שינה היבטים רבים של חיי האינוגואיטים על ידי יצירת תלות בסחורות והחדרת מחלות חדשות.
האנתרופולוג והחוקר הגרינלנדי, קנוד רסמוסן, הקים עמדת מסחר באומנאק בשנת 1910. הוא גם פעל למודרניזציה של החברה האינוגואיטית על ידי הקמת מועצת ציידים עבור האינוגואיטים בשנת 1927. בתקופה זו הגיעו לאזור מיסיונרים נוצרים כדי להטיף. כתוצאה מהבידוד היחסי של האינוגואיטים, הם נותרו נעדרים מהלאומנות האינואיטית גרינלנדית הגוברת ומתהליך בניית האומה שסחף את האינואיטים במערב ובדרום גרינלנד. לעידן המלחמה הקרה שלאחר מכן היו השפעות משמעותיות על האינוגואיטים. בשנות ה-50, ארצות הברית הקימה את בסיס התעופה ת'ולה סמוך לאומנאק. זה אילץ אינוגואיטים רבים לנוע למעלה מ-116 קילומטרים צפונה לכיוון קאנאק, מה שהוכח כאסון לחיי התרבות והחברה של האינוגואיטים.
יישובים
בני האינוגואיט חיים צפונית לחוג הארקטי בחוף המערבי של גרינלנד, בין 75°-80° N ו-58°-74° W. היישוב הצפוני ביותר היה בכפר אטה (Etah) (ב-78° 19' N), אבל הוא ננטש עקב התנאים הקשים ביותר שם. היישוב הקבוע הצפוני ביותר כיום הוא היאורפאלוק.
פיטופיק, הידוע גם בשם "דונדאס" או "ת'ולה" בפי האירופים, היה היישוב הראשי של האינוגואיטים עד 1953, כאשר הוא נעקר על ידי בסיס ת'ולה של ארצות הברית, ותושביו הועברו לקאנאק. קאנאק, שהוקם ב-1953, הוא היישוב האינוגואיטי הגדול ביותר.
הממלכה המאוחדת באירוויזיון
הממלכה המאוחדת משתתפת בתחרות הזמר של האירוויזיון מאז 1957, ומאז נעדרה פעם אחת בלבד, ב-1958 (כלומר היא משתתפת באופן רצוף מאז 1959). הממלכה המאוחדת מדורגת במקום השלישי בטבלת הזכיות עם 5 ניצחונות בתולדות התחרות. הממלכה המאוחדת היא שיאנית האירוח של התחרות – 8 פעמים התקיימה התחרות בשטחיה (לרוב באנגליה, פעם אחת בסקוטלנד). במאי 2023 הייתה זו הפעם ה-9 שהמדינה תארח את התחרות, זאת מאחר שהזוכה באירוויזיון 2022, אוקראינה, לא יכלה לארח את התחרות בעקבות הפלישה הרוסית.
זכיות
הממלכה המאוחדת ממוקמת כיום במקום השלישי בטבלת המדינות הזוכות, עם 5 ניצחונות בתולדות התחרות (לאחר אירלנד ושוודיה). יחד איתה ממוקמות גם צרפת, לוקסמבורג והולנד, אולם בניגוד לאלו, עיקר זכיותיה של הממלכה המאוחדת היו מסוף שנות ה-60 ועד היום, כשהתחרות מוכרת לקהל האירופאי, בעוד שזכיותיהן של צרפת, לוקסמבורג והולנד היו בעיקר בסוף שנות ה-50 וראשית שנות ה-60, תקופה שפחות זכורה לקהל האירופי בימינו. שיריה המנצחים של הממלכה המאוחדת הם שירים ידועים ומוכרים גם כיום.